סיכום של הטור והב"י

**לאסוקי שמעתתא**

בעזה"י

ולשון השו"ע לפי סדר

הדף היומי

שבת יו"ט א' פסח תשע"ו

195 ׀ לע"נ אמו"ר אליהו בן הרב שלום יהודה

גליון מקוצר

***קידושין לג***

**אב בית דין עובר, נשיא עובר**

**קידושין לג:- ר' אבדימי דמן חיפא**- אב בית דין עובר, עומד מלפניו מלא עיניו, וכיון שעבר ד' אמות יושב- **רמב"ם, טור.** נשיא עובר, עומד מלפניו מלא עיניו ואינו יושב עד שישב במקומו שנא' והביטו אחרי משה עד בואו האהלה. **טור**- או עד שיתכסה מעיניו. וכולם שמחלו על כבודם מחול, אלא שאפילו הכי מצוה לכבדם ולקום מפניהם קצת.

**שו"ע יו"ד סימן רמד**

[**יג.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמד - קימה והידור בפני חכם אפילו אינו רבו. ובו י''ח סעיפים:-יג.!) ראה אב בית דין עומד מלפניו משיראנו מרחוק מלא עיניו עד שיעבור מלפניו ארבע אמות.

[**יד.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן רמד - קימה והידור בפני חכם אפילו אינו רבו. ובו י''ח סעיפים:-יד.!) ראה את הנשיא עומד מלפניו מלא עיניו ואינו יושב עד שישב במקומו או עד שיתכסה מעיניו וכולם שמחלו על כבודם כבודם מחול ואעפ"כ מצוה לכבדם ולקום מפניהם קצת.

***קידושין לה***

**נשים בהשחתת הזקן**

**קידושין לה:-** לא תקיפו פאת ראשכם ולא תשחית את פאת זקנך, נשים שאינן בהשחתה, אינן בהקפה ואינם בהשחתה, אב"א סברא שהרי אין להם זקן, ואב"א קרא, לא תשחית פאת 'זקנך' ולא 'זקנכם'.

**אשה שמשחיתה זקן האיש**

**א. טור, רמב"ם**- אינה חייבת, אבל מדבריהם משמע שאסור ב"י- ונראה שתלוי במחלוקת הפוסקים אם לאשה מותר להקיף את האיש.

**ב. רי"ף, רא"ש, סמ"ג**- מתירים לאשה להקיף ראש האיש ולכן אף בהשחתת הזקן יסברו שמותר לכתחילה.

**גילוח השפם**

**רמב"ם**- שיער שעל גבי השפה, מותר לגלחו בתער, וכן השער המדולדל מן השפה התחתונה ואע"פ שהוא מותר, לא נהגו ישראל להשחיתו **ב"י**- ואולי החמירו כדי לא להגיע לאיסור לדעת רבינו חננאל שפירש ששני גבולי השפה מימין ומשמאל הוי מקום פאה אלא לגלח קצתו **ב"י**- אפילו בתער עד שלא תתעכב האכילה והשתיה.

**שו"ע יו"ד קפא**

[**יב.**](file:///C:\Program%20Files\תורת%20אמת%20-%20366\Temp\his_temp_1_5.htm#סימן קפא - איסור גילוח הפאות. ובו י) אשה שיש לה זקן מותרת להשחיתו ודינה בהשחתת זקן האיש כדינה בהקפת ראש האיש.

**•**

**נשים באיסור לא תקיף**

**קידושין לה:-** נשים פטורות ממצות לא תקיף**. ב"י-** וכן פסקו **הרי"ף והרא"ש**. ומשמע שאינם במצוות לא תקיף כלל בין להקיף בין להיות מוקפת.

**א. רי"ף, רא"ש, סמ"ג**- ואף איסור אין שהרי פסקו כרב הונא שהתיר לאשה להקיף לקטן. טור- ומותרת להקיף לאיש אלא שלאיש אסור להיות מוקף.

**ב. רמב"ם, ראב"ד-** אסור לאשה להקיף לאיש ואף לקטן שכן מצינו שרב הונא נענש על שאישה הקיפה לבניו הקטנים. אבל אינה לוקה.

**שו"ע יו"ד קפא**

[**ו.**](file:///C:\Program%20Files\תורת%20אמת%20-%20366\Temp\his_temp_1_5.htm#סימן קפא - איסור גילוח הפאות. ובו י) אשה אינה במצות הקפה וי"א שאף על פי שמותרת להקיף פאת ראשה אסורה להקיף פאת ראש האיש ואפילו הוא קטן.

***קידושין לו***

**איסור חדש**

**סוכה מא.-** נוהג בין בזמן הבית בין שלא בזמן הבית.

**קידושין לו:-** כל מצווה שהיא תלויה בארץ אינה נוהגת אלא בארץ. חוץ מערלה וכלאים ר' אלעזר אומר אף החדש.

**ערלה פ"ג מ"ט**- החדש אסור מן התורה בכל מקום- **רי"ף, רמב"ם, רא"ש.**

**תבואה של גוי**

**א. תוס', מרדכי, סמ"ג רא"ש**- נוהג בה איסור חדש.

**ב. רא"ש בשם רבינו ברוך**- נראה שאף בתבואה של ישראל בחו"ל אין נוהג חדש לפי שאין אנו סמוכים לא"י. **רא"ש**- ודבריו תמוהים.

**שו"ע יו"ד סימן רצג**

[**ב.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רצג - דיני חדש ומתי נוהג. ובו ה' סעיפים:-ב.!) איסור החדש נוהג בין בארץ בין בחו"ל בין בשל ישראל בין בשל עובד כוכבים.

***קידושין לז***

**ערלה בארץ ובחו"ל**

**קידושין לז.- משנה**- כל מצווה שהיא תלויה בארץ אינה נוהגת אלא בארץ ושאינה תלויה בארץ נוהגת בין בארץ בין בחוצה לארץ חוץ מן הערלה. **טור**- בחו"ל חייבים הלכה למשה מסיני.

**עצים של גוי**

**רמב"ם, תוס', רא"ש, ר"ן, מרדכי, סמ"ג רשב"א**- חייבים משום ערלה. **טור**- נכרי שנטע בין לעצמו בין לישראל חייב.

**שו"ע סימן יו"ד רצד**

[**ח.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן רצד - דיני ערלה באיזה מקום נוהגת ובשל מי. ובו כ) ערלה נוהגת בכל מקום ובכל זמן בין בשל עובד כוכבים בין בשל ישראל אלא שבשל ארץ ישראל היא מן התורה ובחוצה לארץ הלכה למשה מסיני.

**הגה: ואסור ללקוט לעובד כוכבים פירות מאילן שלו שהוא ערלה משום שנהנה במה שמחזיק לו העובד כוכבים טובה על זה (כל בו וב"ה בשם א"'ח).**

**•**

**כלאי אילן וכרם וכלאי זרעים בארץ ובחו"ל**

**קידושין לז.-** כלאי אילן נוהגים אף בחוצה לארץ מה בהמתך לא תרביע כלאים אף בחו"ל, כך שדך אף בחו"ל אבל כלאי זרעים אינם נוהגים בחו"ל. **אביי**- כלאי הכרם אסורים בחו"ל מדברי סופרים שהרי בא"י אסורים בהנאה גזרו בהם חכמים בחו"ל. **רא"ש**- ונמצא ג' חלוקות בכלאים בחו"ל- הרכבת אילן אסורה מדאורייתא, כלאי הכרם אסורים מדרבנן, וכלאי זרעים מותרים.

**שו"ע יו"ד סימן רצה**

[**א.**](file:///C:\Program%20Files\תורת%20אמת%20-%20366\Temp\his_temp_1_2.htm#סימן רצה - דיני הרכבת האילן. ובו ז' סעיפים.-א.!) כלאי האילנות הרי הם בכלל מה שנאמר שדך לא תזרע כלאים כיצד המרכיב אילן באילן כגון שהרכיב יחור של תפוח באתרוג או אתרוג בתפוח ה"ז לוקה מן התורה בכל מקום בין בארץ בין בח"ל וכן המרכיב ירק באילן או אילן בירק לוקה בכל מקום.

***קידושין לט***

**ספק ערלה בארץ ובחו"ל**

**קדושין לט.-**

**א. ר' אסי- ר' יוחנן-** ערלה בחוצה לארץ הלכה למשה מסיני. ומה שתנן ספק ערלה בארץ ישראל אסור, בסוריא מותר, בחוצה לארץ יורד ולוקט אמר ר' אסי- כך נאמרה- ספיקה מותר ודאה אסור.- רמב"ם, רא"ש, וכן נראה בדעת הרי"ף. אבל בזו נאמרה שספיקה מותר.

בגמ'- לר' יוחנן בספק עורלה בחו"ל יורד ולוקח מן הגוי ובלבד שלא יראנו מלקט. טור- ומדובר בכרם שיש בו אילנות ערלה ואילנות מותרים, וכ"ש כשיש ספק על כל הכרם אם הוא ערלה. רמב"ם- יורד ולוקח ובלבד שלא יראנו לוקט.

**ב. שמואל**- הלכתא מדינה מנהג מדינה בעלמא הוא שנהגו.

**גמ' שם- עולא לרב יהודה- תניא**- ספק עורלה בארץ ישראל אסור ובסוריא מותר ובחוצה לארץ יורד ולוקח ובלבד שלא יראנו לוקט ואילו גבי כלאים תנן- כרם הנטוע ירק וירק נמכר חוצה לו, בארץ ישראל אסור ובסוריא מותר ובחוצה לארץ יורד ולוקט ובלבד שלא ילקוט ביד, בשלמא לדידי שאמרתי בשם ר' יוחנן שכלאים אסורים משום הלכה למשה מסיני, יש הבדל בין ערלה לכלאים שערלה היא מדאורייתא וכלאים מדברי סופרים, אבל לדידך שאמרת בשם שמואל שהוא מנהג, מדוע יש הבדל בין ערלה לכלאים? אמר רב יהודה כך אמר שמואל- או זה וזה ערלה וכלאים יורד ולוקח או זה וזה יורד ולוקט.

**שו"ע יו"ד סימן רצד**

[**ט.**](file:///C:\Program%20Files\תורת%20אמת%20-%20366\Temp\his_temp_1_2.htm#סימן רצד - דיני ערלה באיזה מקום נוהגת ובשל מי. ובו כ) ספק ערלה בא"י אסור ובחוצה לארץ מותר כיצד כרם שיש בו נטיעות של ערלה וענבים נמכרים חוצה לו בארץ ישראל אסור ובסוריא מותר והוא שלא ידע שהובאו מאותו הכרם ובחו"ל מותר אפילו יודע שהובאו מאותו הכרם רק שלא יראה שנבצרו מנטיעות של ערלה **(וכל שכן שכרם שהוא ספק ערלה שהוא מותר) (כן נראה מהטור והרא"ש ומרדכי פרק קמא דקדושין)**.

**[י.](file:///C:\\Program%20Files\\תורת%20אמת%20-%20366\\Temp\\his_temp_1_2.htm" \l "סימן רצד - דיני ערלה באיזה מקום נוהגת ובשל מי. ובו כ)** כרם שהוא ספק ערלה בארץ ישראל אסור ובסוריא מותר ואין צריך לומר בחוצה לארץ.

***קידושין מ***

**תלמוד תורה שקול כנגד כל המצוות**

**פאה א, א**- ותלמוד תורה כנגד כולן.

**קדושין מ:-** נמנו כולם ואמרו תלמוד גדול שהתלמוד מביא לידי מעשה.

**רמב"ם**- היתה לפניו עשית מצווה ותלמוד תורה, אם אפשר למצווה להעשות ע"י אחרים, לא יפסיק תלמודו ואם לאו, יעשה המצווה ויחזור לתלמודו.

**שו"ע יו"ד סימן רמו**

[**יח.**](file:///C:\Program%20Files\תורת%20אמת%20-%20366\Temp\his_temp_1_2.htm#סימן רמו - שחייב כל אדם בתלמוד תורה והיאך לומדים בשכר. ובו כ) ת"ת שקול כנגד כל המצות היה לפניו עשיית מצוה ות"ת אם אפשר למצוה להעשות ע"י אחרים לא יפסיק תלמודו ואם לאו יעשה המצוה ויחזור לתורתו.

**•**

**תחילת דינו של אדם**

**קידושין מ:- רב המנונא**- אינו אלא על התלמוד ואח"כ על שאר מעשיו.

**שו"ע יו"ד סימן רמו**

[**יט**.](file:///C:\Program%20Files\תורת%20אמת%20-%20366\Temp\his_temp_1_2.htm#סימן רמו - שחייב כל אדם בתלמוד תורה והיאך לומדים בשכר. ובו כ) תחלת דינו של אדם על ת"ת ואחר כך על שאר מעשיו.

**•**

**כל שאינו לא במקרא ולא במשנה ולא בדרך ארץ**

**קידושין מ:-** אין זה מן הישוב. **ר' יוחנן**- ופסול לעדות. **רמב"ם**- טעם לדבר, שכל מי שירד עד כך, חזקתו שעובר על רוב עבירות שיבואו לידו לפיכך אין מוסרין עדות לעם הארץ ואין מקבלין עדות ממנו אא"כ הוחזק שהוא עוסק במצוות ובגמילות חסדים ונוהג בדרכי ישראל ויש בו דרך ארץ שאז מקבלים עדותו אף שהוא עם הארץ. נמצא, שכל ת"ח בחזקת כשר עד שיפסל וכל עם הארץ בחזקת פסול עד שיוחזק לכשר. וכל המקבל עדות עם הארץ קודם שיוחזק לכשר, עתיד ליתן את הדין.

**הגדרת עם הארץ**

**פסחים מט:-** עם הארץ אין מוסרין לו עדות ואין מקבלין ממנו עדות.

**חגיגה כב.- רב פפא**- כמאן מקבלין האידנא סהדותא מעם הארץ, כר' יוסי דאמר מפני מה הכל נאמנים על טהרת יין ושמן כל ימות השנה כדי שלא יהא כל אחד ואחד בונה במה לעצמו שאם לא יקבלו מהם לקרבן, יבנה כל אחד במה לעצמו.

ולכאורה הגמ' פסחים סותרת דברי הגמ' בחגיגה-

**א. רי"ף**- בפסחים אמרו שאין מקבלים ממנו עדות משום שאינו בדרך ארץ **ב"י**- ואף בדיעבד פסול, ובחגיגה אמרו שמקבלים משום שהוא בדרך ארץ.

**ב. רש"י**- שניהם בעם הארץ שאינו במקרא ובמשנה אבל ישנו בדרך ארץ ומצוות, ובפסחים אמרו שאין מקבלין לכתחילה, ועתה מקבלים משום שסומכים על ר' יוסי- **ר"ן.**

**ג. רא"ש**- מדובר בעם הארץ שאינו במקרא ובמשנה ובדרך ארץ, ובודאי פסול לעדות, אלא שחוששים לחששו של ר' יוסי שאם לא יקבלו עדותם יעמידו בתי דין לעצמם.

**ד. ב"י**- בטור לא הביא סברת הרא"ש אלא סברת הרמב"ם ולכן נראה שסובר שאין הרא"ש חולק על הרמב"ם, אלא דעתו שאף עתה אין מקבלין עדות מעם הארץ כלל.

**ה. מרדכי בשם העיטור שכתב בשם הגאונים**- מי שאינו זריז בתפילה ובמצוות ואין בו דרך ארץ פסול לעדות. ועם הארץ דפסחים שלכתחילה אין מקבלין מדובר שעוסק בתורה ובמצוות ובדרך ארץ ואינו בן תורה.

**אכילה בשוק**

**קידושין שם**- האוכל בשוק הרי זה דומה לכלב ויש אומרים פסול לעדות. **רב אידי בר אבין**- הלכה כיש אומרים.

**א. ר"ח**- מדובר שחוטף ואוכל. תוס'- ואין זה גזל משום שחוטף פחות משווה פרוטה או דבר שאינו מקפיד.

**ב. רבינו אליהו**- כגון שהולך אצל החנוונים וטועם משל כולם מעט כאילו רוצה לקנות.

**ג. ר"ת**- אוכל בשוק סעודת פת.

**ד. רא"ש בשם ר"ת**- אוכל בשוק סעודתו.

**ה. רמב"ם**- הבזויים פסולים לעדות מדבריהם, והם האנשים האוכלים בשוק בפני כל העם וכגון אלו שהולכים ערומים בשוק בעת שהן עוסקים במלאכה מנוולת וכיוצא בהם. ב"י- ונראה שכוונתו שאוכלים בפני רוב העם, אבל אם יש קצת עוברים ושבים לא נפסלים.

**מקבלי צדקה מגויים**

**סנהדרין כו:- רב נחמן**- אוכלי דבר אחר מקבלים צדקה מגויים פסולים לעדות. והוא דוקא בפרהסיא שאין לו אפשרות להתפרנס בצנעה, אבל בצנעה או שאין לו אפשרות, לא נפסל.

**שו"ע חו"מ סימן לד**

[**יז.**](file:///C:\Program%20Files\תורת%20אמת%20-%20366\Temp\his_temp_1_3.htm#סימן לד - עדים הפסולים מחמת עבירה. ובו לה סעיפים:-יז.!) מי שאינו לא במקרא ולא במשנה ולא בדרך ארץ הרי זה בחזקת רשע ופסול לעדות מדבריהם לפיכך אין מוסרים עדות לעם הארץ ואין מקבלים ממנו עדות אלא א''כ הוחזק שעוסק במצות ובגמילות חסדים ונוהג בדרכי הישרים ויש בו דרך ארץ אע''פ שהוא ע''ה ואינו לא במקרא ולא במשנה נמצאת אומר כל ת''ח בחזקת כשר עד שיפסל וכל ע''ה בחזקת שהוא פסול עד שיוחזק שהולך בדרכי הישרי' וכל מי שמקבל עדות ע''ה קודם שתהיה לו חזקה זו או קודם שיבואו עדים ויעידו שהוא נוהג במצות ובד''א הרי זה הדיוט ועתיד ליתן את הדין שהרי מאבד ממונן של ישראל ע''פ רשעים **(טור בשם הרמב''ם).**

**[יח.](file:///C:\\Program%20Files\\תורת%20אמת%20-%20366\\Temp\\his_temp_1_3.htm" \l "סימן לד - עדים הפסולים מחמת עבירה. ובו לה סעיפים:-יח.!)** הבזויים פסולים לעדות מדבריהם והם האנשים שהולכים ואוכלים בשוק מפני כל העם וכגון אלו שהולכים ערומים בשוק בעת שהם עסוקים במלאכה מנוולת וכיוצא באלו שאין מקפידים על הבושת שכל אלו חשובי' ככלב ואין מקפידי' על עדות שקר ומכלל אלו המקבלי' צדקה מן העכו''ם בפרהסיא אע''פ שאפשר להם שיזונו בצנעא מבזים עצמם ואינם חוששים כל אלו פסולים מדבריהם. **הגה, כל מי שנוטל שכר להעיד עדותו בטל כמו הנוטל שכר לדון כמו שנתבאר לעיל סי' ט' ס''ה (רמב''ן) ואינן צריכים הכרזה אלא הדין והעדות בטל מעצמו ואם החזיר הממון דינו ועדותיו קיימים שאין זה כשאר פסולים שצריכין הכרזה ותשובה אלא קנס קנסוהו חכמים שיתבטלו מעשיו כל זמן שנוטל שכר (ר''ן ס''פ האיש מקדש) וכל זה בעדים שכבר ראו המעשה ומחוייבים להעיד כמו שאדם מחוייב לדון בין אדם לחבירו אבל מי שאינו מחויב להעיד ונוטל שכר לילך ולראות הענין שיהיה עד מותר (ב''י סי' כ''ח בשם רשב''א) דיין שדן כבר ובא הבע''ד ליתן לו מתנה על שהפך בזכותו אסור לו לקבלו (כן משמע מאשיר''י ס''פ ז''ב) כל מה שאדם מעיד לסיבת יסורין ויראה אין בו ממש (מהרי''ק שורש ס''ח).**

***קידושין מא***

**האיש עושה שליח לקדש לו אשה**

**קידושין מא.**- האיש עושה שליח לקדש לו אשה. **רמב"ם, טור**- לא רק אישה מסוימת אלא יכול לומר לו לך קדש לי אשה שהרי אמרו השולח שליח לקדש לו אשה ומת השליח אסור בכל הנשים שבעולם, חיישינן שמא קידש את אמה או אחותה או בתה של זו שרוצה לשאת.

**שם- רב יהודה- רב**- אסור לאדם לקדש אשה עד שיראנה שמא יראה בה דבר מגונה ותתגנה עליו והתורה אמרה 'ואהבת לרעך כמוך'. טור- ולכן אם אפשר לו לקדשה בעצמו אסור ע"י שליח אלא א"כ מכירה. **ב"י**- ואעפ"כ מצוה בו יותר מבשלוחו.

**בה"ט**- אבל בברכה אף לכתחילה אחר מברך. אף כשמקדש את ביתו מצוה בו יותר מבשלוחו.

**קידש ע"י שליח**

**מהרי"ק בשם תשב"ץ**- אינו יכול לשוב לקדשה אח"כ בעצמו שלא להוציא לעז על קידושי שליח. **רבינו פרץ**- אבל כשהיו הקידושין הראשונים בלא מנין יכול לקדש פעם אחרת בשעת נישואין כדי לברך ברכת ארוסין בעשרה- **ארחות חיים, מרדכי.**

**שליחת ת"ח לקדש אשה**

**א. באר שבע**- אין ראוי לעשות ת"ח לשליח.

**ב. כה"ג**- המנהג עתה שממנים ת"ח, אפילו גדול מאוד, לשליח.

**שו"ע אה"ע לה**

א. האיש יכול לעשות שליח לקדש לו אשה, בין אשה סתם בין אשה פלונית, ויאמר לה השליח: ''הרי את מקדשת לפלוני''. אבל אם אפשר לו לקדשה בעצמו, אסור לקדשה על ידי שליח, אלא אם כן מכירה; שמא אחר כך ימצא בה דבר מגנה ותתגנה עליו. ומכל מקום, אף על פי שמכירה, מצוה שיקדשנה בעצמו, אם אפשר.

**•**

**האשה עושה שליח לקבלת קידושיה**

**קידושין מא**.- האשה מתקדשת בה ובשלוחה. ומצווה שתתקדש ע"י עצמה. טור- אבל איסור אין, ואין חוששים שיתגנה עליה משום טב למיתב טן דו וכו'. **טור- רמב"ם**- והשליח אומר קידשתיה לך, ואם אמר 'כן', או שהיו עסוקים באותו ענין, דיו.

**א. ב"ח**- אף שהמקדש שתק, השליח צריך לומר 'הן'.

**ב. דרישה**- מדובר שהן המקדש והן השליח לא אמרו אמרו דבר, אם היו עסוקים באותו ענין מקודשת.

**ב"ש**- שליח קבלה צריך לעשות בעדים, ובדיעבד יש להחמיר ולהצריכה גט. גם גילתה דעתה שרצונה להתקדש לפלוני, יכול כל אדם לזכות לה קידושיה.

**שו"ע אה"ע לו**

**א.** האשה יכולה לעשות שליח לקבל קדושיה; ומצוה שתתקדש על ידי עצמה, אם תוכל, אבל איסור ליכא כמו שיש באיש. ואומר האיש לשליח: ''הרי פלונית ששלחה אותך מקודשת לי'', והשליח אומר: ''קדשתיה לך''. ואם אמר: ''הן'', דיו. ואפילו שתק, אם היו עסוקין באותו ענין ונתן לשליח ולא פרש ולא אמר דבר, דיו. ואם מקדשה בשטר, אינו כותבו אלא מדעת השליח [וכ"ש מדעתה. ח"מ, ב"ש]. ויש מי שאומר, שאינו כותבו אלא מדעתה.

**•**

**קידושי נערה ע"י האב.**

**קידושין מא.-** האיש מקדש בו ובשלוחו. האיש מקדש את בתו כשהיא נערה בו ובשלוחו.

**א. קידושין יט.**- **ר' יוסי בר' יהודה**- מעות שניתנו לקנות אמה, לאו לקידושין ניתנו, ואם משייר בהם האדון שווה פרוטה, הוו קידושין. **רבא- רב נחמן**- ומכאן- אומר אדם לבתו קטנה צאי וקבלי קידושיך- **רמב"ם רא"ש רשב"א. ספר החכמה**- קטנה שהתקדשה שלא לדעת אביה צריכה גט מספק שמא נתרצה האב, וכ"ש כשאמר לה צאי וקבלי קידושיך, אבל המחמיר להצריכה גט לא הפסיד.

**ב. רי"ף**- השמיט דברי רבא בשם רב נחמן ואפשר שסובר שלא אמר כן אלא לדעת ר' יוסי בר' יהודה. **ב"ש**- אמר למקדש תן לבתי קדושי כסף ותתקדש לך, לכ''ע יכולה לקבל הקדושין אפילו אם אביה אינו שם דהוי כאומר תן מנה לפלוני.

**תרוה"ד- מרדכי**- לא קיימא לן כרבא אמר רב נחמן. ובמרדכי בגרסת בני אוסטרייך כתב בשם תשובת **מהר"מ** שאע"ג שאסור לקדש ביתו קטנה, הוא דוקא כשמקבל הוא את קידושיה, אבל אם נתן לה רשות להתקדש, מותר, וכן עשיתי בביתי הקטנה, שאמרתי לה צאי וקבלי קידושיך אם את חפצה.

**הרי את מקודשת לי כשמקדש ע"י אביה.**

**מהר"ם, רשב"א**- ואף אם אביה עומד על גבה ותופס בידה, ונחשב כאילו הוא קיבל, יכול המקדש לומר הרי את מקודשת לי.

**רשב"א**- כתב על השטר הרי את מקודשת לי ונתן את השטר לאביה, אינה מקודשת. אבל אם נתן לה, הרי היא מקודשת. ולאחר שבגרה, אם התקדשה ע"י האב אם כתב הרי בתך מקודשת לי, אינה מקודשת אלא צריך שיכתוב, הרי את.

ב"ש- בקטנה האב הוא כמתקדש, ולכן אין לומר לה לה 'הרי את' אלא לומר לו 'הרי בתך מקודשת' וכן צריך לדייק בכתוב בשטר. אבל בבוגרת האב הוא כשליח ויכול לומר בין לה בין לאביה, אבל בכתוב בשטר צריך לכתוב הרי את. ובכל הדינים הללו יש קפידא.

**שו"ע אה"ע סימן לז**

**ז.** כשם שיכול האב לקדשה בעצמו, כך יכול לקדשה על ידי שלוחו, או על ידי עצמה, שיאמר לה: 'צאי וקבלי קדושיך'. **הגה, וצריך לומר לה כן בפני עדים, דהרי שליח קבלה צריך עדים, כמו שנתבאר לעיל סימן ל''ה סעיף ג'. ואם גלוי לכל שמכינה לחופה ולקבל קדושיה, כאומר לה בפני עדים דמי. ואין חילוק בין נערה לקטנה, וכן עקר. אבל יש חולקים ואומרים דאין בת קטנה יכולה לקבל קדושיה, אלא האב בעצמו צריך לקבלם. וכדי להוציא נפשו (ז) מפלוגתא, יחזיק האב יד הקטנה בשעה שמקבלת הקדושין, או יעמד אצלה כשתקבלן, דהוי כאלו קבלן בעצמו. והכי עדיף טפי משיקבלו בעצמו, דהרי יש אומרים דאסור לקדש (ח) בתו קטנה, כמו שיתבאר בסמוך. וכשמקדש הקטנה אומר לה 'הרי את (ט) מקודשת לי'. ואם אמר: 'בתך מקודשת לי', הוי קדושין** [בין אם האב עומד אצלה ובין אם אינו עומד אצלה- ב"ש]**, דהרי היא במקום אביה עומדת, אף על גב שנותן לה הקדושין. ואם מקדשה בשטר, כותב בשטר: 'בתך מקודשת לי', ובשעה שנותן לה אומר לה 'הרי את מקודשת לי'. ואם שינה בדברים אלו, אפילו הכי הויא מקודשת. וכששולחים הבנות הקטנות למקום אחר, ואין האב אצלן כשמקבלין לקדושיהן, הואיל והכינה להכניסה לחופה ולקידושין הוי כאלו מחזיק בידה בשעת קבלה דמיא.**

**•**

**האיש מקדש את ביתו כשהיא נערה**

**קידושין מא.-** האיש מקדש את ביתו כשהיא נערה. **גמ'**- נערה אין, קטנה, לא. מסייע לרב שאמר אסור לאדם שיקדש את בתו עד שתגדיל ותאמר בפלוני אני רוצה. ר"ן- ודוקא בגדולה אומרים טב למיתב טן דו מלמיתב ארמילו, אבל בקטנה חוששים שמא כשתגדל לא תתרצה בו - **טור**.

**ח.** מצוה שלא יקדש בתו כשהיא קטנה, עד שתגדיל ותאמר בפלוני אני רוצה [ב"ח, פרישה- וכן קטנה שיודעת לומר כן]. **הגה, ויש אומרים דנוהגין בזמן הזה לקדש בנותינו הקטנות, משום שאנו בגלות ואין לנו תמיד ספוק כדי צרכי נדוניא; גם אנו מתי מעט, ואין מוצאין תמיד זווג הגון (תוספות ריש האיש מקדש). וכן נוהגין**.

**•**

**שלוחו של אדם כמותו**

**קידושין מא:- תניא**- 'ושלח ושלחה' מלמד שהמגרש עושה שליח. **ר' יהושע בן קרחא**- ושחטו אותו כל קהל עדת ישראל וכו' אלא מכאן ששלוחו של אדם כמותו. ומגרושין וקדשים לומדים לכל התורה כולה. **רמב"ם**- וכל מעשי השליח קיימים כגון קניה מכירה וכדו'.

**שליח לדבר עבירה**

**שם**- אין שליח לדבר עבירה. סמ"ע- אבל אם השליח אינו בר דעת המשלח חייב.

**קנין או עדים על השליחות**

**רמב"ם, רשב"א, טור**- אין צריך לעשות קנין לחיזוק השליחות.

**קידושין סה:- רב אשי**- לא איברו סהדי אלא לשקרי ומכאן שאין צריך עדים לקיום הענין, אלא שאם תהיה הכחשה, יהיו העדים מעידים. **ב"י**- ולכן אם שניהם מודים אין צריך עדים וכן אין צריך עדים על מינוי שליחות אף בקידושין וגרושין.

**שו"ע חו"מ סימן קפב**

**הגה: בכל דבר שלוחו של אדם כמותו חוץ מלדבר עבירה דקיימא לן אין שליח לדבר עבירה (טור) ודוקא שהשליח בר חיובא אבל אם אינו בר חיובא הוי שליח אפילו לדבר עבירה (הגהות מיימוני פרק ה' דשלוחין)**[אבל הש"ך חולק].

[א.](file:///C:\Program%20Files\תורת%20אמת%20-%20366\Temp\his_temp_1_2.htm#סימן קפב - כיצד נעשה שליח אי טעה וקנה ביוקר ואם עבר על דעת משלחו. ובו י) האומר לשלוחו צא ומכור לי קרקע או מטלטלין או קנה לי הרי זה מוכר ולוקח ועושה לו שליחותו וכל מעשיו קיימין ואין העושה שליח צריך קנין ולא עדים אלא באמירה בעלמא בינו לבין חבירו ואין צריך עדים אלא לגלות הדבר אם כפר אחד מהם. **הגה, ולכן האומר לחבירו קח סחורה זו ואשתתף עמך והלך וקנאה לא יכול** [המשלח, בה"ט] **לחזור בו דהוי כשלוחו (תשובת הרשב"א סי' אלף ו').**

***קידושין מב***

**האחים שחלקו הרי הם כלקוחות**

**קידושין מב:- רב נחמן**- האחים שחלקו הרי הן כלקוחות פחות משתות נקנה מקח, יתר על שתות בטל מקח, שתות, קנה ומחזיר אונאה. **טור**- וכל זה במטלטלין, אבל בקרקעות אין אונאה עד פלגא. **ב"י-** זהו לר"ת, אבל לרמב"ם אין אונאה לקרקעות כלל. טור- ואם טעו במדה אפילו בכל שהוא חוזרין.

**טור**- ואם עשו שליח לחלוקה וטעה אפילו בכלשהו בטלה החלוקה.

**שו"ע חו"מ סימן רכז**

[**לז.**](file:///C:\Program%20Files\תורת%20אמת%20-%20366\Temp\his_temp_1_2.htm#סימן רכז - עד כמה הוה מחילה או חזרת האונאה ושליח שטעה ואחים שחלקו וטעו.   ובו ל) האחים והשותפים שחלקו המטלטלים הרי הם כלקוחות פחות משתות נקנה מקח ואין מחזיר כלום יתר על שתות בטל מקח שתות קנה ומחזיר אונאה ואם חלקו קרקעות אפי' שמו שוה מנה בדינר או שוה דינר במנה קיים **(וי"א דדוקא עד פלגא) (טור)** ואם הטעו זה את זה במדה או במשקל או במנין אפי' כל שהוא חוזרים ואם עשו שליח שחלק ביניהם וטעה בכל שהוא בטלה החלוקה.

**[לח.](file:///C:\\Program%20Files\\תורת%20אמת%20-%20366\\Temp\\his_temp_1_2.htm" \l "סימן רכז - עד כמה הוה מחילה או חזרת האונאה ושליח שטעה ואחים שחלקו וטעו.   ובו ל)** ואם התנו ביניהם שיחלקו בשום הדיינים וטעו בשתות בטלה חלוקה שהדיינים ששמו ופחתו שתות או הותירו שתות מכרן בטל.

**לרפואת** רחל בת רוזה, נג'יה ויקטוריה בת רוזה, חביבה בת רוזה, פרידה בת מזל, ד' א' בן ש' **בתושח"י, ולהצלחת התורמים החפצים בעילום שם**.

להערות, הצעות, או לקבלת העלון בדואר ניתן להתקשר - 052-7134167.

לקבלת העלון דרך המייל ניתן לשלוח ל- avishaisofer@etrog.net.il